Wikidata Erfordia
Res apud Vicidata repertae:Erfordia: insigneErfordia: insigne
*Civitas*: Germania  
*Locus*: 50°58′41″N 11°1′45″E  
*Numerus incolarum*: 213 835  
*Zona horaria*: UTC+1, UTC+2  
Situs interretialis  
*Nomen officiale*: Erfurt
**Gestio**

*Praefectus*: Andreas Bausewein  
*Procuratio superior*: Thuringia  

**Geographia**

*Superficies*: 269.91 chiliometrum quadratum  
*Regiones urbanae*: Alach, Altstadt (Erfurt), Andreasvorstadt, Azmannsdorf, Berliner Platz (Erfurt), Bindersleben, Bischleben, Q996937, Büßleben, Daberstedt, Dittelstedt, Egstedt, Ermstedt, Frienstedt, Gispersleben, Gottstedt, Q1350171, Hochheim, Hochstedt, Hohenwinden, Ilversgehofen, Johannesplatz, Kerspleben, Q1790567, Kühnhausen, Linderbach, Löbervorstadt, Marbach (Erfurt), Melchendorf, Mittelhausen, Möbisburg-Rhoda, Molsdorf, Moskauer Platz, Niedernissa, Rieth, Rohda, Roter Berg, Salomonsborn, Schaderode, Schmira, Schwerborn, Stotternheim, Sulzer Siedlung, Tiefthal, Töttelstädt, Töttleben, Urbich, Vieselbach, Wallichen, Waltersleben, Wiesenhügel, Windischholzhausen  
*Territoria finitima*: Circulus Weimarer Land, Circulus Ilm, Circulus Gotha, Circulus Sömmerda  

**Coniunctiones urbium**

*Urbes gemellae*: Arrabona, Vilna, Calisia, Moguntiacum, Insula, Shawnee, Sanctus Michael Tucumanensis, Melta, Haifa, Siucheum, Kati, Placentia, Lovech Municipality  

**Tabula aut despectus**

Erfordia: situsErfordia: situs
Ecclesia cathedralis Sanctae Mariae ac Ecclesia parochialis Sancti Severi
**Erfordia,** sive **Erfurtum** et **Erphesfurtum** (Theodisce *Erfurt*), est urbs Germaniae et caput Thuringiae. Ibi est sedes dioecesis Erfordiensis ecclesiae Romanae. A.d. Kal. Ian. 2022 Erfordia incolas 213.227 habuit; ad flumen Hieram sita est (altitudine 200 metrorum). Erfordia gravis ponderis est locus qui attinet ad commeatus, cultum humanum civilemque, officinas. Excellit traditio horticulturae meritoriae florum seminumque. Sententia praeconii publici est haec: "Erfordia - occursus in media Germania."

Historia
--------

Humanismi Germanici medium erat Erfordia a saeculo quarto decimo usque ad saeculum sextum decimum. Studiorum universitas fundata est anno 1392, ubi et Martinus Lutherus scholasticus erat. Eius tempore erant Erfordiae circa quadraginta templa et tredecim monachia. Universitatis portae clausae sunt anno 1816 et rursus apertae anno 1992. Erfordiae etiam sunt scholae speciales variae horticulturales et exstructoriae, bibliothecae scientificae et plura musea. Urbem superat cathedralis Beatae Mariae Virgini dicata (cuius constructio incohata est saeculo decimo; Lutherus ibi ordinatus est presbyter anno 1507) et Ecclesia Sancti Severi (ex saeculo tredecimo). Mediaevalis ecclesiarum multiplex est etiam signum urbis. Vicinus cathedrali colli invenitur Mons Sancti Petri, ubi exstant ruinae monasterii ordinis Sancti Benedicti (saeculi decimi) et castellum barocum (1665–1702). Inter multa sacralia aedificia, Ecclesia Augustinianorum negligenda non est, cum in eius monasterio Lutherus monachus fuerit. Regio maxime bella a multis dicitur esse cathedralis platea, ubi circumcirca domus affabre factae reperiuntur, velut Apotheca Viridis et Zur Hohen Lilie, aedes aevii artium renatarum. Pons propolarum (saeculi XIV), in quo habitationes tabernaeque instructae sunt, extra Italiam genere suo solus eminet. 

Prima mentio Erfordiae facta est anno 742, tamquam sedes episcopatus Erfordiensis (episcopo Sancto Bonifatio). Mercaturarum centrum erat Erfordia iam a saeculo nono; urbs iura urbana obtinuit saeculo tredecimo. Culmen emolumenti erat duo saecula post, cum urbs Hansae aggregata est. Postquam Lipsia maioris momenti in negiotiando fiebat, Erfordia minus valebat (saeclo sexto decimo). Inter annos 1664 et 1802 regebant Erfordiam Moguntini, inde Borussici. In Congressu sic dicto principum anno 1808 convenerunt Napoleo I (imperator Franciae) et Alexander I (imperator Russiae). Anno 1891, democratici sociales Programma Erfordiense pertulerunt, quod similibus factionibus etiam aliis in terris Europaeis exemplo fuit. Secundo bello mundano pyroboli utique multum destruxerunt, tamen restabat incolumis fere nucleus historicus.

Anno 2021 sollemniter expositio horticulturalis foederalis *Buga 2021* celebrata est Erfordiae. Inter locos exteriores etiam oppidum Buttstädt cum sepulcreto suo Italico fuit.

Commeatus
---------

* Ferrivia stratariaFerrivia strataria
* Via e septentrionali parte ad Erfordiam fert.Via e septentrionali parte ad Erfordiam fert.

Erfordia urbs Confoederationi commeatus publici Thuringiae centralis adiuncta est.

Incolae illustres
-----------------

* Augustus Godofredus Ritter, organista
* Carolus Herrmann, historicus
* Carolus Theodorus de Dalberg, gubernator Moguntinus
* Casparus Stieler, scriptor
* Henricus Borchert, pictor et architectus
* Henricus Kellner, burgimagister trucidatus
* Iacobus Adlung, musicographus
* Ioannes Bartholomaeus Trommsdorff, pharmacopola et institor
* Ioannes Biereye, historicus
* Ioannes de Indagine, theologus
* Ioannes Hieronymus Schroeter, astronomus
* Ioannes Ioachim Bellermann, philologus
* Iodocus Trutfetter, scholasticus
* Ludovicus Fredericus de Froriep, chirurgus
* Margareta Reichardt, artifex
* Martinus Lutherus, reformator
* Maximilianus Weber, vir publicus et scriptor de rebus civilibus
* Placidus Muth, abbas et rector universitarius
* Ricardus Breslau
* Rudolphus Zacharias Becker, scriptor
* Sebastianus Lang, birotarius

Scholae et ministrationes publicae
----------------------------------

* Academia Utilium Scientiarum
* Aula Thuringiae/Thüringenhalle
* Dioecesis Erfordiensis
* Gymnasium athleticum Erfordiense
* Gymnasium Senatorium Evangelicum Erfordiense
* Lectiones Autumnales Erfordienses
* Parlamentum Erfordiense
* Universitas Hierana

Res videndae
------------

#### Ecclesiae et res cultus Iudaeorum

* Cappella Sanctae Magdalenae
* Cartusia Erfordiensis
* Cathedralis Erfordiensis
* Coenobium Augustinianorum
* Ursulinarum monasterium Erfordiense
* Ecclesia Dominicanorum
* Ecclesia Franciscanorum
* Ecclesia mercatorum
* Ecclesia Sancti Aegidii
* Ecclesia Sancti Martini
* Ecclesia Sancti Nicolai
* Ecclesia Sancti Petri
* Ecclesia Sancti Severi
* Ecclesia Sancti Spiritus
* Ecclesia Sancti Wigberti
* Ecclesia Scotorum
* Ecclesia Trinitatis apud Molsdorf
* Ecclesia fontis
* Fanum Sancti Gothardi (Marbach)
* Monasterii Orphal vestigia
* Balnea Iudaeorum Erfordiensium mediaevalia
* Synagoga parva
* Synagoga antica

#### Domus pulchrae castellaque

* Atrium imperiale
* Castellum Molsdorf
* Castellum Sancti Angeli
* Collegium Marianum Erfordiense
* Curia Erfordiensis
* Domus ad Arcam Noë et Castellum Sancti Angeli
* Domus ad Campum herbosum et cardinalem
* Domus ad Lilium altum
* Domus ad Molam alatam
* Domus Aratri Magni
* Domus Bismarckiana
* Domus Boerorum
* Domus coronae aureae
* Domus Dacheröden
* Domus societatis assecuratoriae
* Domus Sonneborn
* Domus palmitum
* Domus staterae magnae
* Erfurter Hof
* Saltuaria domus Villrodensis

#### Horti

* Horti Brühl
* Hortus cervorum
* Hortus zoologicus Erfordiensis
* Louisental (viridarium quod periit)

#### Musea memorialiaque

* Burgus Sancti Cyriaci cum Museo horticulturae
* Carcer Erfordiae, locus memorialis
* Monumentum de Germanis fugatis
* Museum Anger
* Museum historiae naturalis Erfordiense
* Museum laographicum Thuringiense
* Museum pressorium
* Museum puparum casarum Erfordiense
* Saxum Lutheri
* Topf & Söhne, locus memorialis

#### Alia

* SED-Bezirksparteischule
* Anger 57, pristinum cinemateum
* Centrum Europaeum Thuringiae
* Crematorium Erfordiae
* Crux monachica Erfordiensis
* Curia Maguntina
* Die Schotte, theatrum iuvenum histrionum
* Ergastulum militare in platea Sancti Ioannis
* Iani Anger 1, pantopolium
* Officina Puppenspiel, theatrum neurospasticum
* Officium cursuale prius Erfordiense
* Opus fundatum Louise Mücke
* Passer luteus, certamen pellicularum
* Pons propolarum
* Puteus Anger novus
* Puteus famis
* Puteus monumentalis
* Tribus *Venedig*

Instrumenta communicationis socialis
------------------------------------

* *Erfordia Latina*, radiophonica emissio lingua Latina
* Statio Radiophonica F.R.E.I.
* *Turingio Internacia*, radiophonica emissio Esperantice

Oeconomica
----------

* Braxatorium Braugold

Nexus externus
--------------


|  |  |
| --- | --- |
|  | **Vicimedia Communia** plura habent quae ad **Erfordia** spectant. |

|  |  |
| --- | --- |
|  | Lege Ἐρφούρτη ("Erfordia") apud Vicipaediam lingua Graeca antiqua scriptam |

* Situs proprius urbis

Urbes foederalium Germaniae terrarum capitales

|  |  |
| --- | --- |
|  |  |
| Aquae Mattiacae • Berolinum • Brema • Dresda • Dusseldorpium • Erfordia • Hamburgum • Hannovera • Kielia • Magdeburgum • Moguntiacum • Monacum • Potestampium • Saravipons • Stutgardia • Suerinum |
|  |